**โรงเรียนมาตรฐานสากล**

 *โรงเรียนมาตรฐานสากล ( World - class standard school)*หมายถึง โรงเรียนที่***พัฒนาหลักสูตรและจัดการเรียนการสอนอย่างมีคุณภาพเทียบเคียงมาตรฐานสากล รวมทั้งมีการบริหารจัดการด้วยระบบคุณภาพ***เพื่อให้ได้ ***ผู้เรียนที่มีคุณภาพ***คือเป็นผู้ที่มีความรู้ความสามารถและคุณลักษณะ (Learner Profile) เทียบเคียงมาตรฐานสากล (World class standard) และมีศักยภาพเป็นพลโลก (World citizen) สอดคล้องกับเจตนารมณ์ของหลักสูตรแกนกลางการศึกษาขั้นพื้นฐาน พุทธศักราช 2551 ที่มุ่งเน้นการพัฒนาคุณภาพเยาวชนสำหรับยุคศตวรรษที่ 21 อีกทั้งเป็นไปตามปฏิญญาว่าด้วยการจัดการศึกษาของ UNESCO คือLearning to know, Learning to do, Learning to live with the others, Learning to be

 **1.ลักษณะการเป็นมาตรฐานสากล ประกอบด้วย**
          1) การจัดการเรียนการสอน
          2) บริหารจัดการด้วยระบบคุณภาพ

**2. คุณลักษณะโรงเรียนมาตรฐานสากล มีดังนี้**
          1) ผู้เรียนมีศักยภาพเป็นพลโลก (World Citizen) [เป็นเลิศวิชาการ สื่อสารสองภาษา ล้ำหน้าทางความคิด ผลิตงานอย่างสร้างสรรค์]
          2) การจัดการเรียนการสอนเทียบเคียงมาตรฐานสากล (Word-Class Standard)

 2.1) ด้านคุณภาพวิชาการ
         2.2) ด้านคุณภาพของครู
         2.3) ด้านการวิจัยและพัฒนา
          3) บริหารจัดการด้วยระบบคุณภาพ (Quality System Management)

3.1) ด้านคุณภาพผู้บริหารโรงเรียน
         3.2) ด้านระบบการบริหารจัดการ
         3.3) ด้านปัจจัยพื้นฐาน
         3.4) ด้านเครือข่ายร่วมพัฒนา

**3. วัตถุประสงค์โรงเรียนมาตรฐานสากล**
          1) พัฒนาผู้เรียนให้มีศักยภาพเป็นพลโลก (Word Citizen)
          2) ยกระดับการจัดการเรียนการสอนเทียบเคียงมาตรฐานสากล (World-Class Standard)
          3) ยกระดับการบริหารจัดการด้วยระบบคุณภาพ (Quality System Management)

**4. โรงเรียนมาตรฐานสากลจะพัฒนาใน 5 ด้าน**

     4.1 พัฒนาหลักสูตรสถานศึกษาโดยเทียบเคียงหลักสูตรมาตรฐานสากล นำจุดเด่นจากหลักสูตรต่างๆ มาประยุกต์ปรับใช้
         - ปรับเนื้อหาวิชาพื้นฐานต่างๆ ให้มีความเข้มข้นเทียบเคียงกับมาตรฐานสากล และจัดให้มีกิจกรรมการเรียนรู้ กิจกรรมพัฒนาผู้เรียน รายวิชาเพิ่มเติม 3 วิชา ได้แก่ ทฤษฎีองค์ความรู้ (Theory of Knowledge) การเขียนเรียงความขั้นสูง (Extended Essay) และการสร้างโครงงาน (Create Project Work)

     4.2พัฒนาการจัดการเรียนรู้
         - พัฒนารูปการจัดการเรียนรู้โดยใช้รูปแบบที่เป็นมาตรฐานสากล จัดกิจกรรมการเรียนรู้ให้สอดรับมาตรฐานสากลบนพื้นฐานของความเป็นไทย

     4.3พัฒนาครู
         - พัฒนาครูผู้สอนให้มีศักยภาพ การใช้ ICT ในการจัดการเรียนรู้ การนำนวัตกรรมเข้ามาบริหารจัดการชั้นเรียน เพื่อเพิ่มประสิทธิภาพการจัดการเรียนรู้ ส่งเสริมการวิจัยและพัฒนาการจัดการเรียนรู้

     4.4พัฒนาผู้บริหารโรงเรียน
         - พัฒนาศักยภาพการใช้ ICT และภาษาอังกฤษ เพื่อการพัฒนาโรงเรียนสู่มาตรฐานสากล พร้อมกับการพัฒนาระบบการบริหารจัดการคุณภาพ

     4.5พัฒนาระบบการบริหาร
         - พัฒนาบุคลากรหลักของโรงเรียนเกี่ยวกับการจัดทำแผนกลยุทธ์

ภารกิจหลักของโรงเรียนในการพัฒนาและยกระดับดำเนินการสู่มาตรฐานสากล

     1. ศึกษาทำความเข้าใจโครงการและสร้างความตระหนักให้แก่บุคลากรในโรงเรียนและผู้มีส่วนเกี่ยวข้อง
     2. จัดทำแผนกลยุทธ์เพื่อพัฒนาโรงเรียนสู่มาตรฐานสากล และเสนอแผนกลยุทธ์ต่อประธานกรรมการบริหารโรงเรียน พร้อมทั้งจัดทำพันธะสัญญา(กรอบ)ในการขับเคลื่อนโรงเรียนสู่มาตรฐานสากล
     3. จัดทำสาระรายวิชาเพิ่มเติมสู่ความเป็นเลิศ
     4. จัดทำหลักสูตรสถานศึกษาให้สอดคล้องกับการพัฒนาโรงเรียนสู่มาตรฐานสากลและเสนอหลักสูตรต่อประธานกรรมการบริหารโรงเรียน
     5. จัดทำห้องปฏิบัติการ Resource Center ห้องสมุด พร้อมทั้งจัดหาครุภัณฑ์ อุปกรณ์ สื่อ ปรับบรรยากาศสิ่งแวดล้อมของโรงเรียนเพื่อให้เอื้อต่อการพัฒนาการเรียนการสอนสู่สากล
     6. สำรวจข้อมูลครูเพื่อเตรียมการพัฒนา
     7. ดำเนินการบริหารด้วยระบบคุณภาพ จัดตั้งและดำเนินการเครือข่ายร่วมพัฒนา
     8. วิจัยและพัฒนาหารูปแบบการจัดหลักสูตรและการสอน โดยการมีส่วนร่วม
     9. นำเสนอผลงานและการจัดเวทีแลกเปลี่ยนเรียนรู้
     10. รายงานผลการประเมินโครงการ

..... อ่านต่อได้ที่: <https://www.gotoknow.org/posts/344874>

ท่านผู้บริหารหรือผู้ประกอบการเคยนึกเล่น ๆ หรือตั้งข้อสงสัยบ้างไหมว่า ทำไมองค์กรที่โดดเด่นมีชื่อเสียงนั้นไม่ว่าจะทำอะไรก็ดูดีมีความสำเร็จไปเสียหมด เขาทำกันอย่างไรนะ แล้วถ้าเรามีทุนมีทรัพยากรต่าง ๆ เท่ากันกับเขาเราจะทำได้อย่างเขาหรือเปล่าถ้าให้เราเข้าไปบริหารแทนกิจการเหล่านั้น ผลลัพธ์จะออกมาเหมือนกันหรือไม่ ถ้าสมมติว่า เปลี่ยนตัวเราเป็นผู้บริหารในองค์กรเหล่านั้นแล้ว performance ตกต่ำทันที ก็แสดงว่า ผู้บริหารของเขาแน่จริง ใครมือไม่ถึงทำไม่ได้ แต่ถ้าเกิดว่าลองให้เราไปบริหารแล้ว ก็ยังมีผลประกอบการดีอยู่เหมือนเดิม แสดงว่าองค์กรเหล่านี้ต้องมีอะไรดี ๆ บางอย่างที่ซ่อนอยู่ภายใน ไม่ได้ขึ้นอยู่กับตัวบุคคลทั้งหมดเสียทีเดียว ถ้าอย่างงั้นแล้ว อะไรล่ะที่เป็นความแตกต่างระหว่างองค์กรชั้นนำกับองค์กรทั่ว ๆ ไป



สิ่งหนึ่งที่เด่นชัดเลยก็คือ องค์กรเหล่านี้จะมีคีย์แมนที่เป็นตัวจักรสำคัญในการขับเคลื่อนผลการดำเนินงานอยู่ ซึ่ง

แต่ละองค์กรจะรู้กันเองว่าใครเป็นใครในเรือลำเดียวกัน ซึ่งแต่ละคนจะมีความหมายและความสำคัญเป็นอย่างสูงสำหรับธุรกิจ ไม่เพียงเท่านั้น องค์กรเหล่านี้เขายังมี talent อยู่ทั่วทุกระดับในองค์กรไม่ว่าจะเป็นพนักงาน ผู้จัดการ และผู้นำ เมื่อเป็นเช่นนั้นแล้วการบริหารความผูกพันของคนเก่ง (talent engagement) จึงเป็นเรื่องที่มีความสำคัญในระดับสูง และองค์กรชั้นนำนั้นได้มุ่งเน้นในแต่ละด้านต่อไปนี้

1. กลยุทธ์พัฒนารูปแบบกลยุทธ์แห่งความสำเร็จที่ตรงกับปัญหาธุรกิจที่ได้เผชิญอยู่ เน้นกลยุทธ์การค้นหาและรักษาความผูกพันให้มั่นใจว่าองค์กรจะมีคนดีคนเก่งมาทำงานกับองค์กรอยู่ตลอดเวลา

2. ผลงานและความรับผิดชอบมีการวัดผลการปฏิบัติงานทุกระดับในองค์กร ตั้งแต่หน่วยงานจนถึงตัวบุคคล เพื่อให้แน่ใจว่าผลลัพธ์ที่ต้องการนั้นออกมาได้อย่างที่คาดหวัง และสามารถช่วยเหลือปรับปรุงการทำงานให้ดีขึ้นได้ถูกจุด

3. การสื่อสารการใช้วิธีการสื่อสารในองค์กรที่มีประสิทธิภาพทุกจุดสัมผัส เพื่อเชื่อมโยงและจัดวางเป้าหมายทางกลยุทธ์กับกิจกรรมทางธุรกิจของพนักงานให้สอดคล้องกัน ทำให้พนักงานได้แรงเสริมเพิ่มความมุ่งมั่น

4. การพัฒนามีโปรแกรมการพัฒนาผู้นำและผู้บริหารอย่างครบวงจร ซึ่งประมวลเข้ากับผลการปฏิบัติงานและเส้นทางการเติบโตก้าวหน้าในอาชีพ เพื่อสร้างผู้นำรุ่นใหม่ในอนาคตที่มีความก้าวหน้าควบคู่ไปกับองค์กร